INDOKLÁS

Általános indoklás

Egy helyi lakos kérelemmel fordult a Képviselő-testülethez, amelyet rajta kívül további tizenhat – érintett utcában lakó - lakos is aláírt. A kérelem lényege, hogy a vasútkorszerűsítés miatt megváltozott a Béke utca végének forgalmi helyzete, és a lakosok szerint ez hatással van az ott elhelyezett szelektív gyűjtősziget megközelíthetőségére is. Kérelmükben erre hivatkozással azt kérik a lakosok, hogy a gyűjtősziget kerüljön áthelyezésre egy másik helyszínre, ahol azt könnyebb megközelíteni. A módosítás tervezete ennek megfelelően tartalmazza a gyűjtősziget új helyszínét.

Az 1. §-hoz

A rendelkezés beiktatja a helyi rendeletbe az elkülönített gyűjtésre szolgáló gyűjtőszigetek elhelyezkedését tartalmazó módosított mellékletet.

A 2. §-hoz

Hatályba léptető rendelkezést tartalmaz.

Ebes, 2020. február 12.

Dr. Morvai Gábor

jegyző